Dat fiind faptul că cel mai mare număr de etnici germani trăia în Rusia, Hitler era conștient că nu poate recoloniza toate aceste persoane fără cooperarea deplină a Iosif Vissarionovici Stalin și a Uniunii Sovietice. La sfârșitul lunii august 1939 (cu o săptămână înainte de invadarea Poloniei și de declanșarea celei de-a doua conflagrații mondiale), Hitler și-a trimis ministrul de externe, Joachim von Ribbentrop, la Moscova pentru negocierea unui pact de neagresiune cu Uniunea Sovietică, care avea să devină cunoscut ca Pactul Ribbentrop-Molotov. Obiectivul imediat al lui Hitler era evitarea intrării într-un război pe două fronturi. Problemele convenite în pact au fost împărțirea teritoriilor din Europa Centrală și de Est în cele două sfere de influență germană și sovietică și transferul reciproc de populație, în funcție de etnia acestora.